
U ovom članku obrađuje se ukratko rad i slom gospodarskih usta- 
nova Radićeve stranke u prvom desetljeću Kraljevine SHS. Seljački 
dom, Središnji savez hrvatskih seljačkih zadruga, osiguravajuća za. 
druga »Providnost« i Hrvatska seljačka zadružna banka nastali su 
poslije prvoga svjetskog rata, i u njima je Predavec nesumnjivo bio 
vodeća ličnost. Rad tih zavoda analiziran je — ali samo s negativne 
strane — na suđenju Predavcu potkraj proljeća 1930, godine, pa je 
potrebno tu analizu korigirati, te objektivno prikazati kako i kojim 
sredstvima su posiovali ti zavodi, koji su se slomili pod pritiskom 
beogradske gospođarske politike. Suđenjem je Predavec eliminiran 
i s političke i s gospodarske scene, a članstvo Hrvatske seljačke 
stranke ostaje bez svojih značajnih gospodarskih zavoda i zapada u 
velike poteškoće. 


1 


U Mačekovim Memoarima, a i u drugoj literaturi o Hrvatskoj seljačkoj 
stranci i njezinu vodstvu spominje se Josip Predavec kao član vodstva, 
ali se nigdje ne ocjenjuje njegova uloga realizatora gospodarske poli- 
tike stranke do šestosiječanjske diktature Predavec je radom više gos- 


' Ipak, u prvom svesku zbornika dokumenata »Zemaljsko antifašističko vije- 
će narodnog oslobođenja Hrvatske« (Zagreb, 1964., izd. Instituta za historiju 
radničkog pokreta Hrvatske) na stranici 670. navedeno je da je Predavec 
»stvaralac ekonomskih i socijalnih koncepcija stranke«, Predavec (Rugvica, 
2. VII. 1884. — Dugo Selo, 14. VII. 1933.) završio je gimnaziju u Zagrebu i stu. 
dij agronomije u Taboru u ok te je gospodarsko znanje upotpunio pu- 
tovanjima po srednjoj i zapadnoj Europi, zadivljen osobito uređenjem poljo- 
privrede u Danskoj. U Radićevoj obitelji Predavec je bio prihvaćen kao član 
obitelji, pa već 1908. Stjepan Radić piše bratu Anti da Predavca treba čuvati 
»... jer on je sila« (Bogđan Krizman, Korespondencija Stjepana Radića, I, 
Zagreb, 1972., 439). Predavec je obavljao razne poslove u sferi rada braće Ra- 
dić, osobito u izdavaštvu, a 1 sam je napisao više stotina gospodarskih čla- 
naka, Zbog političke, osobito predizborne aktivnosti, bio je više puta zatva- 
ran. Njegova posebna specijalnost bila je zadružni rad, pa je neko vrijeme 
radio i kao revizor u Hrvatsko-slavonskom gospodarskom društvu, Od 1921. 
godine Stjepan Radić preko Predavca provodi vlastitu gospodarsku politiku, 


203 


M. KOLAR-DIMITRIJEVIĆ, Gospodarstvene ustanove HSS.a ČSP 25 (2—3), 203—224 (1993) 


podarskih zavoda, smještenih u Hrvatskom seljačkom domu na Zrinjev- 
cu u Zagrebu, znatno pripomogao Stjepanu Radiću da ojača svoj polo- 
žaj, i da stekne puno povjerenje naroda unošenjem gospodarske politi- 
ke u narod. Predavec i Stjepan Radić uočili su potrebu materijalnog po- 
maganja hrvatskog naroda pa su takvu politiku provodili na dva kolosi- 
jeka: preko gospodarskih zavoda stranke, organiziranih na zadružnom 
principu, i preko Oblasnog odbora Zagrebačke oblasti. 

U povodu 60. godišnjice Predavčeve smrti, iz vrlo bogata djelovanja Josi- 
pa Predavca u narodu, kao i zbog povezanosti zadružnog rada s njegovom 
smrću, odlučila sam se prikazati jedan segment iz Predavčeve aktivnosti, 
a to su gospodarske ustanove Radićeve Hrvatske seljačke stranke, Že- 
lim taj rad prikazati onakvim kakav je stvarno bio, a ne onakvim kakav 
je prikazan u nekorektnom suđenju Predavcu“ Josip Pređavec je na su- 
đenju proglašen krivim i osuđen na dvije i pol godine sužanjstva, Ostao 
je i bez imetka i bez časti. Takva osuda ponosnog i marljivog čovjeka, 
koji je uz pomoć braće Radić školovan u Češkoj za gospodarskog struč- 
njaka, bila je jednaka presudi na smrt“ Umjesto poštovanja, došavši s 
robije, Predavec je svugdje nailazio na prezir, osobito kod seljaka, koji 
su vjerovali postupcima vlasti. Osudom je otpala svaka mogućnost da 
Pređavec bude nasljednik Radića, i mjesto vođe je time bezprizivno Ppri- 
palo dr. Vladku Mačeku, koji je bio taktičniji, šutljiviji i politički mu- 
driji. 


pri čemu je teoretsko promišljanje inicirao Radić, a Pređavec je to realizi- 
rao u praksi. Za vrijeme moenje u Lepoglavi Predavec je pre napisati 
svoju posljednju knjigu Selo i seljaci (Zagreb, 1934.), koja je dobro primlje- 
na u mnogim seljačkim kućama, Predavec je bio starinom iz Hercegovine, pa 
je po prirodi bio vrlo žestok, što mu je pribavilo mnogo neprijatelja, a kao 
predsjednik Oblasnog odbora Zagrebačke oblasti zamjerio se i vlastima pre- 
uzevši 7. rujna 1928. tu dužnost, te je Oblasna skupština Zagrebačke oblasti 
bila raspuštena i prije proglašenja šestosiječanjske diktature. Ubio ga je u 
njegovu dvorištu neki Tomo Košćec čiji je imetak otišao na dražbu zbog du- 
gova Selo-banci, čije je agende preuzela Praštediona. (Vidi opširnije o tome 
rad B. Janjatović, Prilog o progonima hrvatskih političara u Zagrebu u vrije- 
me karađorđevićevske šestojanuarske diktature. Radovi Zavođa za hrvatsku 
povijest Filozofskog fakulteta u Zagrebu, 26, Zagreb, 1993.) 

, ueEnije se održavalo u Sudbenom stolu u Zagrebu od 18, svibnja do 6. lip. 
nja 1930. i u početku je pobuđivalo veliku pozornost koja je sve više jenja- 
vala, ne samo zbog istodobnog suđenja dr. Vladku Mačeku u Beogradu već 
i zbog načina vođenja suđenja gdje su dominirali stručnjaci računovodstvene 
i bankarske struke, Optužnicu je podnio državni tužilac dr. Marko Ružić, ma- 
son, a suci su bili dr. Vladimir Margetić, dr. Oskar Gvozdenović i dr. Dušan 
Gjermanović, bivši kotarski službenici, koji su zbog pristajanja uz režim pro- 
maknuti u Sudbeni stol. Za »Providnost« tužbu je podnio dr. Lujo Marešić, a 
za Selo-banku ugledni zagrebački odvjetnik dr, Mijo Radošević, koji se iz ko- 
munista 1920. godine preko socijaldemokrata pretvorio do 1930, u gorljiva 
branitelja režima, zbog čega je i stradao od ustaša 1942. Radošević je bio naj 
žešći napadač na Predavca na suđenju i često se služio grubim riječima. On 
je poslije suđenja objavio presudu pod nazivom »Prevara i politika« (Zagreb, 
1930.), napisavši pogovor. Glavni branitelj bio je dr. Mirko Košutić, a među 
braniteljima se nalazio i dr. Ivan Pernar, dr. Matej Mintas, dr. Radivoje Wal- 
ter, dr. Ivan Pobor, dr, Mile Budak, dr. Žiga Scholl i drugi. Obrana je traži- 
la izuzeće sudaca, ali u tome nije uspjela. 


* B. Janjatović je utvrdila da je Pređavcu robija dva puta produžavana, pa 
je izišao iz zatvora tek potkraj 1932., iako je u istražni zatvor pao u prosin- 
cu 1929. (B. Tanjatović, n. dj.). 

Kronološki, gospodarske institucije Radićeve stranke od kraja prvog 
svjetskog rata osnivane su ovako: 1. Seljački dom kao zadruga (1921.); 
2. Središnji savez hrvatskih seljačkih zadruga poznatiji kao Glavna za- 
druga (1921.); 3. Osiguravajuća zadruga »Providnost« (1921.); 4. Hrvat- 
ska seljačka zadružna banka poznatija kao Selo-banka (1923.). 
Propadale su obratnim redoslijeđom, pa bi možda bio ispravniji postu- 
pak kronološkog najavljivanja stečaja: »Pnovidnost« je objavila stečaj 
3. lipnja 1929. sa 6,212.740 dinara gubitka, Glavna zadruga 28. listopada 
1929. sa 3,024.054 dinara gubitka, Selo-banka 28. listopada 1929. s gubit- 
kom od 5,740.661 dinara, a istog je dana i stečaj Seljačkog doma s gu- 
bitkom od 3,385.587 dinara, Gospodarske institucije Radićeve stranke 
iskazale su prema tome otprilike 18,000.000 dinara gubitka, Zadnji je 
propao Seljački dom. On je bio stranačka, kulturna i gospodarska sre- 
dišnjica Radićeve stranke, sinteza i simbol, središte vođe i predsjednika. 
U njemu je bilo uredništvo lista Dom i Narodni vai, dvorana za konfe- 
rencije, prostonije Seljačke sloge i etnografska zbirka kao i muzej Stje- 
pana Radića. Tu je — kako kaže dr. Mijo Radošević, bila »kičma stranke, 
srce i mozak svega«.* Opredijelila sam se, međutim, za kronološki slijed 
prema nastanku, smatrajući da će tako povijest i vrlo zamršeni razvoj 
tih gospodarskih ustanova Hrvatske seljačke stranke biti lakše razum- 
ljiv. 


2. 


Hrvatski seljački dom. Hrvatska pučka seljačka stranka osjećala je ve- 
liku potrebu za prostorom u kojem bi se nalazile sve njezine ustanove. 
Već 1919. povela se akcija za gradnju Seljačkog doma i Josip Predavec 
je prikupio od članova stranke 1,400.000 kruna, Međutim, zamjena kru- 
ne u dinar u omjeru 4 : 1, a onda i stalna inflacija, pokazali su da se na 
takav način nikada neće doći do doma, pa je 26. svibnja 1921. na osni- 
vačkoj skupštini, pod predsjedanjem Predavca a u prisutnosti dr, Rudol. 
fa Horvata i dr. Vladka Mačeka kao ovjerovitelja zapisnika te Rudolfa 
Hercega kao tajnika, zaključeno da se u trgovačkom registru Sudbenog 
stola u Zagrebu protokolira Hrvatski seljački dom kao zadruga. To je i 
učinjeno četiri dana ikasnije, s time da je za predsjednika nominiran se- 
ljak Jure Valečić, a kao potpredsjednici su iskazani dr. Vladko Maček i 
seljak Martin Crnčić iz Vrtlinske kraj Čazme“ Dakako, Valečić nije mo- 
gao voditi akciju oko doma, pa je već 8. lipnja 1921. Pređavec izabran 
za ravnatelja s plaćom od tri tisuće dinara, što ije osudio jedan dio sta- 
rih pristaša Radića smatrajući da Predavec i Pavle Radić ne vode do- 
voljno skromnu politiku. I doista, sredstva za gradnju doma uvijek su 
bila manja od potrebne svote, iako je 1923. od grada nabavljeno potreb- 
no zemljište a 1922. vodila se velika akcija za uplatu udjela za gradnju 
doma (tabela 1.). 


* M, Radošević, n. dj., 236. 

* U odbor su birani Josip Predavec, Ivan Rogić, Gjuro Martinec, dr, R. Hor. 
vat, Josip Cevar, Ivan Grandja i Pavle Radić, a u nadzornom odboru bili su 
dr. Stjepan Košutić kao predsjednik, te Rudolf Herceg, Mato Domović, dr. 
Stjepan Ortner, advokat i seljak Franjo Malčić iz Čučerja. (Arhiv Hrvatske, 
Ostavština P. Radića, kut. 2—6.2). 

Tabela 1, 


BROJ ČLANOVA 1 BROJ UDJELA U ZADRUZI 
HRVATSKI SELJAČKI DOM* 


i udio je 1921.—24, g, 50 kruna, 
odnosno 1923. g. 12,50 dinara 


Godina | Broj članova | Broj udjela Svota 


1921. 10.634 18.262 913, 100 kruna —— kruna 
1922. 4.633 11.716 585.800: kruna 
1923. 410 1014 12.672 dinara 
1924. 775 1.356. > 16.950 dinara 
1925. 572 24421 . 305.262 dinara 
1926. 92 126 1.575 dinara 
1927. 15 68 850 dinara 
1928. 78 li2 1.400 dinara 
1929, 4 7 87 dinara 


* M. Radošević, Prevara ili politika, (Zagreb, 1930.), str. 236. 


Vidjevši da pomoću udjela nikada neće namaknuti dovoljno novca za 
dom, uprava prihvaća ponudu industrijalca drva Milana Prpića, te 15. 
listopada 1924. za 11,500.000 dinara kupuje na Zrinjevcu palaču (tada 
Akademički trg 12), koja je nekoć pripadala obitelji Vranicani. To je 
izazvalo veliko negodovanje dijela članstva, dok su idrugi pozdravili kup- 
nju palače kao nužnu zbog ugleda stranke i njezina rada.u budućnosti, 
pa je u 1925. godini uplaćen najveći broj udjela u toku čitave akcije oko 
doma“ Stranka je, doduše, kupila najljepšu palaču na Zrinjevcu, ali je 
to istodobno značilo i strahovito opterećenje i obvezu otplate duga, pa 
je mnogo zle krvi nastalo i zbog zaključka uprave stranke da poslaničke 
dnevnice ulaze u fond za otplatu doma — svota iz tog izvora iskazana. 
potkraj 1928. godine bila je 2,056.515 dinara, s time da je u toj zadnjoj 


“ Predavec je bio potpredsjednik stranke od 1920, godine, što je bilo protiv- 
no željama staroga Radićevog pristaše Tome Jalžabetića iz Đurđevca, koji je 
smatrao da Predavec uvlači u stranku gospodsku politiku, pa je zbog toga 
prigovorio Stjepanu Radiću, 1924. godine s njime se definitivno razišao, na- 
pustivši i sve svoje funkcije. u stranci i njezinim organizacijama. Jalžabetić 
je bio protivan praksi koju je uveo Predavec i Pavle Radić da se zdravi no- 
vac zamjenjuje mjenicama u svim gospodarskim ustanovama Radićeve stran. 
ke, dobro uočivši opasnost od takva poslovanja, pa je u vodstvu došlo do ve- 
like svađe. Duboko povrijeđeni Jalžabetić nije zaboravio ovaj sukob, pa je 25. 
ožujka 1929. uputio uredništvu Jugoslavenskog Lloyda pismo sa sumnjom da 
financijska pona gospodarskih ustanova siranke nije postavljena na zdra- 
vim osnovama (Dubrovačka tribuna, 17, 11. VI. 1929, — »Imel bo jasne dneve 
narod moj«), a nešto kasnije sličan dopis šalje Novostima (Novo vrijeme, Za- 
greb, 3, 16. 1. 1930. — Tomo Jaižabetić, »O propasti Selobanke«). Prilikom kup- 
nje.za takse i pristojbe trebalo je platiti još dodatnih 555.000 dinara, a vlasmi“ 
ku. lokala »Mascotte« 300.000 dinara odštete, pa je dobro došlo što je Milan 
Prpić, tada gorljivi član Rađićeve stranke poklonio domu milijun dinara. Bi- 
lo je poteškoća i sa stanarima u domu koji su plaćali niske stanarine jer ih 
je štitio stanarinski zakon. 

bilanci naveđeno da ije od 57.075 udjela u zadrugu Hrvatskoga seljačkog 
doma ušlo samo 713.437 dinara" 

Iako je skupštine trebalo održavati svake godine, prva redovita glavna 
skupština Doma održana je tek 26. travnja 1925., kada su prihvaćene bi- 
lance za protekle četiri godine i birana nova uprava. Predsjednik je 
ostao isti, a za potpredsjednika Doma izabrani su Predavec i Dragutin 
(Karla) Kovačević, seljak iz Jazavice." O poslovanju do 1928. znamo malo, 
jer je u požaru koji je izbio 2. rujna 1928. u velikoj dvorani i na tavanu 
izgorio i dio arhive“ Bilanca za 1926. odobrena je polovicom 1927., a za 
1927. i 1928. računi su odobreni tek na glavnoj skupštini 3. ožujka 1929. 
godine. Na toj su skupštini birani novi upravni, poslovni i nadzorni od- 
bor, sa znatno izmijenjenim članstvom. (U poslovni odbor izabran: je Pre- 
davec zajedno 's ing. A. Košutićem, dr. V. Mačekom, R. Hercegom i Gju- 
rom Valečićem." : 

Optužnicom državnog tužitelja dr, Marka Ružića br. 6054/28 od 7. svib- 
nja 1930. Predavec je okrivljen da je kao ravnatelj Doma manipulirao 
tom prezađuženom ustanovom, koja je kupljena na kredit, te da je Do- 
mom upravljao lakoumno, pri čemu ga je teretilo što je iz pričuvnog 
fonda u vrijeme primjene Obznane protiv Hrvatske republikanske se- 
ljačke stranke izdao nekom Šerifu Kozmiću 100.000 dinara za izbornu 
agitaciju u Bosni. Radikali su to iskoristili da prikažu dom u isključivoj 
službi stranačke politike." Zapravo, zato što su poslovne knjige nestale 
optužnica nije bila potkrijepljena valjanim dokaznim materijalom. Na 
osnovi fragmentarnog materijala sudski su vještaci iskazali da postoji 
uža veza između Doma i ostalih gospodarskih zavoda Hrvatske seljačke 
stranke, te da je palača kupljena zaduživanjem kod Prve hrvatske šte- 
dione na .8,000.000 dinara, uz obvezu da polovicom 1925. Domi vrati dva 
milijuna, a potkraj godine još dva; ako to ne bi bilo izvršeno i ako se 
ne bi redovito plaćalo 8%. kamata, dospijevalo je vraćanje čitave pre- 
ostale svote koja je pozajmljena na neodređeno vrijeme. Kao superga- 
rancija na posuđenu svotu izdana je mjenica sa žigom Glavne zadruge 
(Središnje zadruge) s potpisom S. Radića, dr. V. Mačeka, J, Predavca, P. 
Radića, J. Valečića i M. Prpića, dakle osoba koje su privatno stvorile 


? Radošević, n. dj., 1978. Poslove oko uplate udjela vodio je u početku Vilko 
Begić, bivši potpukovnik Austrougarske vojske, koji je 1929. zajedno s dr. Ma- 
čekom bio optužen zbog terorističke aktivnosti kod Suda za zaštitu države 
u Beogradu. Kasnije je radi štednje. te poslove preuzeo.Ante Ružić, ravnatelj 
'»Providnosti«, pa je zbog preopterećenosti Ružića evidencija vođena dosta 
neuredno. 

* U odboru su još bili stari članovi Ivan . Rogić, dr, V. Maček, Pavle Radić, 
Rudolf Herceg a od novih Ivan Kraljić, ing. August Košutić, Stjepan Radić, 
Ivan Čelan i Stjepan Cvetković. Tomo. Jalžabetić je ispao iz upravnog odbo- 
ra, a dr. Stjepan Ortner je sam dao ostavku upozoravajući na nesređene fi- 
nancije Doma. U nadzornom odboru su bili dr. S. Košutić, Ivan Grandja, To- 
mo Vojković, dr. Vladimir Cicak i Nikola Precca. 

* Jutarnji list, 4. VX. 1928. — »Istraga o požaru u domu«. 

" U poslovni odbor pored ranije navedenih ušli su i Milan Prpić, koji se već 
prebacio na tekstilnu industriju, Antun Babić i Stine Matijević. Iz nadzornog 
odbora je ispao Nikola Precca i dr. Vladimir Cicak, a birani su prvi put Ja- 
kob Jelašić i Josip Pasarić. a 

i Politika, 7920, 25. V. 1930. — Zadruga Hrvatski seljački dom. 

»sindikat« rad! sanacije financijskih problema gospodarskih zavoda 


stranke.“ 


Na suđenju 1930. godine Predavcu je predbačeno da je kao glavni ravna. 
telj Glavne zadruge istodobno bio i potpredsjednik Doma, te da je po- 
sve samovoljno vodio »glavnu riječ« u obje ustanove. Dom kao sudski 
registrivani zavod nije imao čak ni svoje posebne poslovnice, već su se 
svi poslovi obavljali u prostorijama Glavne zadruge, a Ante Ružić je, 
nakon što je Vilko Begić preuzeo neke druge poslove, vodio tehničku do- 
kumentaciju za obje ustanove. 

-U međuvremenu se obveza vraćanja duga za kupnju palače pokazala ne- 
razrješivom. Novi zadrugari nisu pridolazili, pa je sporno nije li Stjepan 
Radić i obvezom Doma prema Prvoj hrvatskoj štedionici bio prisiljen 
da svoje poslanike uvede u iNarodnu skupštinu kako bi dijelom njiho- 
vih dnevnica plaćao dužne kamate Praštedioni. Budući da je i svota 
na ovaj način koja je ušla u blagajnu Doma bila premala, uprava je po- 
digla kod Praštedione novi kredit od 2,600.000 dinara, i čini se da je to 
učinjeno 1925. kada su grof Miroslav Kulmer i Milivoj Crnadak, šefovi 
Praštedione, došli u Hrvatski seljački dom tražeći od Predavca pomoć 
kako Hrvatsko-slavonsko gospodarsko društvo ne bi palo pod stečaj, 
Materijalnu pomoć nisu mogli dobiti, ali je Predavec kao član stečajne 
komisije društva napisao u izvještaju da grof Kulmer nije odgovoran za 
promašeno poslovanje IHrvatsko-slavonskoga gospodarskog društva, jer 
nije potpisivao račune Žrna i drugih prođajnih organizacija društva, pa 
je svu krivnju pripisao dr. Franji Poljaku.“ Preuzimanjem novoga kre- 
dita Praštediona je postala glavni vjerovnik Doma, koji joj početkom 
1930. duguje — uključivši kamate koje su od 1924. godine do kraja 1929. 
ljačkoga doma nalazila se, dakle, u 1930. pod sekvestrom, i u vrijeme su- 
porasle na 5,896.000 dinara — 10,593.800 dinara, Palača Hrvatskoga še- 
đenja Predavcu Praštediona je i upravljala domom, a njezin činovnik 





!" Radošević, n. dj., 202, 206, Više puta se u tijeku suđenja spominje ovaj »sin- 
dikat«. Pored imenovanih u »sindikatu« je bio i brat Milana Prpića, Josip 
Prpić, koji se bavio drvnom industrijom, dr. Juraj Krnjević, tajnik stranke, 
Ante Janeković, industrijalac drvima, i ing. August Košutić, zet S. Radića. U 
»sindikatu« je bila i Glavna zadruga hrvatskih seljačkih zadruga preko prof. 
Frana Novljana i dr, Stjepana Košutića. Sindikat je zapravo bio dužnik Glav. 
ne zadruge i vlasnik  Selo-banke. On je osnovan u Glavnoj zadruzi 14. VI. 
1925. radi spašavanja Selo-banke kod čijeg poslovanja su se u vezi s kredit- 
nom krizom i nestašicom kapitala pokazali ozbiljni poremećaji. »Sindikat« po- 
put tajnog kartela nije bio nigdje protokoliran, a na suđenju je utvrđeno da 
su iz zapisničke knjige istrgnuti svi listovi. Ustvari članovi »sindikata« pre- 
uzeli su velik broj dionica Selo-banke koje se nisu mogle prodati i dali po- 
kriće u mjenicama kod kojih je akceptant bila Glavna zadruga. Preko parce- 
lacije Festetić (Pribislavac u Međimurju) sindikat je mjenice pretvorio u go- 
tov novac, dajući i dionice. Dogovorom članova »sindikata« Glavna zadruga 
je preuzela 5.500 dionica, Josip Prpić, a ostali po 4.000. I Hrvatski seljački dom 
je preko Predavca, Pavla Rađića i ing. A. Košutića dobio za raspačavanje pa- 
ket od 12.000 dionica Selo.banke. Dakako, u uvjetima agrarne krize niie bilo 
moguće prodati dionice seljaštvu, pa je kođ tih dionica posrijedi bio fiktivni 
kapital na kojem je počivala Selo-banka. (Radošević, n. dj., 98 

5 Arhiv Hrvatske, Prva hrvatska štedionica, svežanj 154 — koncept Predavče- 
va izvještaja o poslovanju Hrvatsko-slavonskoga gospodarskog društva. Vidi 
i M. Kolar-Dimitrijević, »Hrvatsko.slavonsko gospodarsko društvo kao središ- 
nja zađruga 1907—1925«, Povijesni prilozi, 10, 1992., 289. 

Šeremet obavljao je sve poslove oko Doma, ubirući njegove prihode.“ 
Hrvatski seljački dom bio je preskup za Hrvatsku seljačku stranku, i 
Predavec je tu kuću od velikoga političkog značenja vodio najbolje ka- 
ko je mogao, nastojeći da se ne pokaže pospodarska slabost i nedostatak 
novca u stranci, Zbog toga se Predavec odrekao plaće, a Ante Ružić vo- 
dio je blagajničke poslove i Doma i Glavne zadruge.“ 

Uslijed nedostatka dokaza Predavcu se nije sudilo zbog Hrvatskoga se- 
ljačkog doma, ali je u presudi Sudbenog stola od 7. lipnja 1930. naveđe- 
no da je »sud optuženog Predavca morao riješiti krivnje, pošto dokazi, 
koji su govorili za uglavljenje krivnje [...] nisu bili dovoljno jaki, koji 
bi bili kadri uglaviti krivnju optuženog Pređavca, pa je po načelu in 
dubiis pro reo i u tom djelu izrekao apsolutnu osudu«“, No ljaga je pala, 
jer se u tisku pisalo da su sudski eksperti utvrdili kako je dom bio pre- 
plaćen prilikom kupnje, i đa ne vrijedi više od osam ili devet milijuna 
dinara, te da je stoga sredstvima naroda financiran Milan Prpić, koji se 
upravo tih godina prebacio s drvne na konjunkturniju tekstilnu indu- 
striju." 


3. 


Glavna zadruga hrvatskih seljačkih gospodarskih zadruga. Ne slažući se 
s načinom rada Hrvatsko-slavonskoga gospodarskog društva, koje je 
znatan dio svoje glavnice trošilo izvan Hrvatske, radićevci su 21, kolo- 
voza 1921. istupili iz tog društva, i već 29. kolovoza su se protokolirali u 
trgovačkom registru u Sudbenom stolu kao matica hrvatskih seljačkih 
gospođarskih zadruga." Hrvatski su seljaci objeručke prihvatili Glavnu 
zadrugu, poistovjećujući njezin rad s republikanskim radom stranke, pa 
je u nju ušlo oko 15.000 članova. Na čelu Glavne zadruge postavljeni su 
seljaci: Martin Crnčić iz Vrtlinske za predsjednika Zadruge, a Tomo Jal- 
žabetić iz Đurđevca za predsjednika poslovnog odbora. Budući da su 
obojica živjela izvan Zagreba, poslove su obavljali ravnatelji, i to najpri- 
je Pavle Radić, zatim Josip Predavec, a od 1926. godine već spomenuti 


* Neki prostori doma bili su iznajmljeni, što je godišrije donosilo oko 850.000 
dinara, odnosno od 1924, do kraja 1928. primljeno je zbog Zakona o zaštiti 
stanara samo 1,570.051 dinar, dok je istodobno za uzdržavanje doma utroše- 
no 701.626 dinara, a za porez plaćeno 442.150 dinara, s time da 399.104 dinara 
poreza dom nije mogao platiti. (Radošević, n. dj., 206—7; Politika, 7915, 20. V. 
1930. — »Poslovi Selo banke«) 

5 Uoči suđenja Ante Ružić je pobjegao u inozemstvo uz vomoć policijskih 
vlasti, te je Predavec tražio da se ispitaju i dr. Janko Bedeković, šef policije, 
i inspektor Rimay, koji su taj odlazak mogli spriječiti. 

'# Radošević, n. dj. 

" Ovu izjavu dao je Šeremet. (Politika, 7922, 27. V. 1930. — »Zašto je zadru- 
ga 'Dom' pasivna?«) 

* Glavna zadruga je prvo imala ime Hrvatsko seljačko gospodarsko društvo 
kao glavna zadruga, ali je morala promijeniti ime na zahtjev Hrvatsko-sla- 
vonskoga gospodarskog društva kao središnje zadruge jer. je sličnost u nazi- 
vu bila prevelika, : 

Ante Ružić." Prije kupnje doma svi poslovi Glavne zadruge obavljali su 
se u Kačićevoj 20, koja je bila vlasništvo dr. Rudolfa Horvata, a brzo 
onganiziranje Glavne zadruge primoravalo je ravnatelja da često donosi 
odluke bez poslovnog odbora, što je dovelo do ostavke Tome Jalžabeti- 
ća i do reorganizacije vodstva Zadruge.? 


Na glavnoj skupštini 11. travnja 1926. broj članova upravnog odbora po- 
većan ije na dvanaest osoba (S. Radić, J. Predavec, dr. S. Košutić, P. Ra- 
dić, I. Zatluka kao stari članovi i kao novi prof. Izidor Škorjač, Nikola 
Šuštić, Arxlro Novosel, Tomo Piragić, Ivan Turković, Martin Dubić, Ivan 
Šandor i Josip Car). Za predsjednika je ponovno izabran Crnčić, a kao 
potpredsjednici su postali Fran Novljan i Šime Bugarin. Stvaranje tako 
glomaznog tijela, za kojeg nije bilo sredstava za isplatu dnevnica, odra- 
zilo se loše na opću informiranost i članstva i uprave, pa su često izbi- 
jali sukobi oko dodjele kredita pojedinim zadrugama. Pavle Radić, ško- 
iovan u Pragu i s višegodišnjom praksom u brinjskoj podružnici gospić- 
ke štedionice, usmjerava kredite prema Lici. Nakon što je postao mini- 
star za agrarnu reformu, njegove poslove preuzima Josip Predavec, koji 
odmah uočava nedostatak novca u zadruzi, pa otpušta čak i blagajnika 
Ivana Marinčića i te agende preuzme Ante Ružić, koji 1926. postaje i 
ravnatelj Glavne zadruge. 


Predavčeva je uloga u Glavnoj zadruzi bila najjača u 1925. kada ju je po- 
kušao financijski sanirati te joj pribaviti novac potreban za daljnji rad, 
odnosno za kreditiranje hrvatskih seljačkih zadruga. Bio je to težak za- 
datak, jer je Stojađinovićeva financijska politika smanjila mogućnost 
dobivanja kredita od državnih banaka, Trebalo je naći zdravi novac, no- 
vac koji bi potaknuo rad zadruga i poboljšao prilike na hrvatskom selu. 
Takva se prilika pružila u ponudi Glavnoj zadruzi da preuzme parcelaci. 
ju Festetićeva veleposjeda u Međimurju, koji je, nakon što su Milan 
Prpić, Drach i »Slavonija« posjekli šume, trebalo rasprodati seljacima." 
»Slavonija« je platila Festetiću za šumu 45,000.000 dinara, ali je proda- 
jom drva ostvarila znatno veću vrijednost, te je posredstvom Praštedio- 
ne velikodušno ponudila Glavnoj zadruzi 6,600.000 dinara kao predujam 
za poslove parcelacije. Za uzvrat Selo-banka kao banka Glavnog saveza 
dala je Praštedioni jamstvo za 50,000.000 dinara, prepustivši Praštedioni 
sve mjenice koje je imala u pologu, sve neprodane kupove dionica svih 
svojih gospodarskih zavoda, kao i buduće utrške međimurskih parcela 
preko čakovečke podružnice  Praštedione. Na suđenju Predavcu taj se 


" Potpredsjednici su bili dr. Stjepan Košutić, odvjetnik, i Mato Domović, se- 
ljak iz Stupnika, a u upravnom odboru nalazimo Stjepana Radića, Josipa Pre. 
davca, Frana Novljana, Pavla Radića i Ivana Zatluku. 

? Preko Radićeva Slobodnog doma pozivane su seljačke zadruge da napuste 
druge centrale i da uđu u Glavnu zadrugu, (Hrvatska banovina, Glina, 1, 10. 
IX. 1921. — »Hrvatsko seljačko gospodarsko društvo«; Dubrovačka tribuna, 
17,11. VI. 1929. — »Imel bo jasne dneve narod moj«) 

2 Grof Eugen Festetić je još 1918. napustio Međimurje, ali je uspio dobiti do- 
zvolu Ministarstva pravde i Ministarstva šuma i ruda za skinuće sekvestra 
nad 27.000 kat. jutara šuma. Većinu te drvne mase iskoristila je »Slavonija 
ia koja je pripadala interesnoj sferi Praštedione kojoj je na čelu bio grof 

mer. 

postupak nastojao prikazati kao kriminalno djelo, to više što je Preda- 
vec potpisao ugovor u ime Glavne zadruge Matice hrvatskih seljačkih 
gospodarskih zadruga, ali i u ime Hrvatskoga seljačkog doma i Selo- 
-banke. Na suđenju se nisu spominjali drugi potpisnici, a za ugovor se 
isticalo da je izgubljen i da se ne može pronaći.“ U sve nepovoljnijim 
prilikama koje su nastupile nakon smrti Stjepana Rađića i likvidinanja 
oblasne samouprave u Zagrebu, Predavcu je postalo jasno da se taj ugo- 
vor mora raskinuti, te je to i učinjeno 29. prosinca 1928. pod sljedećim 
uvjetima: 1. Vraćaju se Slavoniji sva neprodana zemljišta parcelacije 
Festetićeva dobra Pribislavec, a od prodanih novac zadržava Praštedio- 
na; 2. Glavna zadruga ostaje prema Praštedioni u dugu 6,600.000 dinara, 
ali nema obavezu platiti i 50,000.000 dinara, koliko je trebala dati nakon 
što proda rasparcelirana dobra Pribislavca; 3. Glavna zadruga odriče se 
svih prava i na stari grad Zrinskih u Čakovcu, kao i na dvor Pribislavec; 
4. Mjenice i dionice u vrijednosti duga zadržava i dalje Praštediona, ko- 
ja je time i glavni vjerovnik Glavne zadruge, koja se našla u najkritični- 
jem položaju od svoga postojanja.“ 


Međutim, 1925. godine taj je posao spasio gospodarske ustanove Radiće- 
ve Seljačke stranke. Na suđenju je Predavcu predbačeno što je Selo- 
-banka, koja je imala samo osam milijuna dinara dioničkoga kapitala, 
pa i to ne u gotovini, dala Praštedioni jamstvo za 50,000.000 dinara, što 
je bilo protivno pozitivnome trgovačkom pravu, a, uz to, što taj posao 
nije bio ni proveden kroz bančine knjige, kako je izjavio i dr. Maček kao 
svjedok, koji tvndi da je za te transakcije Predavca saznao tek kada su 
bile dovršene.“ : 


2 Politika, 7923, 28. V. 1930. Ja sam, međutim, uspjela pronaći taj ugovor u 
arhivskom fondu Praštedione u Arhivu Hrvatske, kut. 155/7, Ugovor je bio 
potpisan 24. VIII. 1925. te se po njemu počelo raditi. Međutim, preuzete obve- 
ze se nisu mogle točno ispunjavati, pa je u prostorijama Praštedione došlo do 
sastanka Milivoja Crnadka, ravnatelja Praštedione ali i predsjednika »Slavo- 
nije«, Maksa Bosnića, ravnatelja »Slavonije«, i Predavca i Mačeka, koji su za. 
stupali Glavnu zadrugu, Hrvatski seljački dom i Selo-banku, te je ugovor re- 
vidiran. No, prilike se ni kasnije nisu poboljšale, jer se Festetićev odnosno 
»Slavonijin« posjed u Međimurju u uvjetima agrarne krize nije mogao ras- 
prodati (O agrarnoj reformi na veleposjedu v. Zdenka Šimončić-Bobetko, 
»Agrarna reforma na području Hrvatskog zagorja, Međimurja i Podravine u 
ieđuratnom razdoblju (1918—1941)«, Povijesni prilozi, 7, 1988., 68—72), pa se 
prodaja 10000 kat. jutara produžila do drugoga svjetskog rata, 

“AH, Prašteđiona, kut. 155/7. Dogovoru o raskiđu prisustvovali su Preda. 
vec, A. Košutić, Ante Ružić, dr. Stjepan Vidačić od strane gospodarskih za- 
voda HSS.a, a Praštedionu zastupaju dr. Branko Plivelić i Franjo Szabo. Pre- 
davec je morao dati izjavu da predaje Praštedioni kompletnu dokumentaciju 
i poslovna pisma u vezi s ovim poslom, a budući đa je Ružić emigrirao a ugo- 
vor nije bio predočen na suđenju, cijeli posao je dobio pečat kriminalne i ne- 
dopuštene radnje čije je konce držao u rukama Predavec, Spominjalo se i 
milijun dinara koje je dobio Milan Prpić u ime provizije od 9%, a koji su bi- 
li u svoti od 6,600.000 dinara, i koje je Prpić upotrijebio za izgradnju svojih 
tekstilnih poduzeća. Dakako, Prpić tu makinaciju na suđenju nije htio prizna. 
ti. Glavna zadruga je uložila oko 700.000 dinara u parcelaciju Pribislavca. Na 
prodaju je ponuđeno 20.000 oranica po 1200 hvati. (Politika, 7923, 28. V. 1930.) 
2“ Radošević, n. dj., 96. Dakako ova je izjava dr. Mačeka bila jedino moguća, 
jer je kao pravnik i član vodstva stranke i njezinih organizacija bio dužan 
intervenirati, 


žil 


M. KOLAR-DIMITRIJEVIĆ, Gospodarstvene ustanove HSS-a ČSP 25 (2—3), 203-224 (1993) 


Za sam proces sudski su vještaci sastavili bilancu Glavne zadruge s kra- 
ja 1928. Oni su utvrdili da u blagajni nema nikakve gotovine. Vještaci su 
dugu od 3,024,054 dinara u bilanci nadodali i potraživanje »Slavonije« 
od 4,131.770 dinara, jer da su vrijednosni papiri dani Praštedioni nevri- 
jedni, pa je u bilanci iskazan stvarni manjak od 7,155.824 dinara. Pre- 
davca je osobito teretilo što ije kao ravnatelj Glavnu zadrugu predao 13. 
prosinca 1928. Selo-banci, navodeći da je zadruga aktivna sa 117.107 di- 
nara, te da je za tu priliku sastavio lažnu bilancu u kojoj su zatajeni 
dužnici, većinom stranački pristaše i simpatizeri. Predavec se branio da 
je bilanca vještaka nedostatna, jer da nisu iskazani svi vjerovnici, a osim 
toga da je mnoge dugove moguće utjerati, jer zadruge jamče svoje du- 
gove 25-erostrukom svotom upisanih udjela. On je priznao šamo ».., da 
bi nnu se mogla prigovoriti dobra volja, jer je htio i "Glavnu zadrugu' iz- 
vući iz neprilika«, te da je možda trebalo prvo 1928, početi sanaciju Glav_ 
ne zadruge, a ne Selo-banke, jer je sanacija zadruge bila mnogo jedno- 
stavnija. Tu su izjavu iskoristili tužioci da omraze Predavca članovima 
brojnih seljačkih zadruga diljem zemlje, koji su tada govorili da je Pre- 
davec žrtvovao Glavnu zadrugu da bi spasio Selo-banku." Stoga je tako 
iskazano i u presudi, Predavec je po novom krivičnom zakonu proglašen 
krivim zbog toga jer lje neurednošću, nebrižljivošću, lakomislenošću, ne- 
vođenjem računa o interesima svojih vjerovnika doveo Glavnu zadrugu 
u bankrot, odnosno što nije otvorio stečaj kada su se za to stekli uvjeti.“ 


4, 


Osiguravajuća zadruga »Providnost«. Poput Hrvatskoga seljačkog doma 
i ova zadruga vuče korijene iz vremena prvoga svjetskog rata." No za 
razliku od Doma, čija ideja o osnivanju potječe od samog vodstva Hrvat- 
ske pučke seljačke stranke, tj. braće Radić i Josipa Pređavca, osigura- 
vajuću zadrugu »Providnost« potaknuli su Dalmatinci i bosanski Hrva- 
ti. Zadruga »Providnost« protokgolirana je u Zagrebu 26. studenoga 1921. 
s temeljnom glavnicom od 50,000.000 kruna (500.000 udjela po 500 kru- 
ma), i među njenim osnivačima nalazimo Hrvatsku pučku štedionicu u 
Omišu, Zadružni savez u Splitu, Savez hrvatske seljačke zadruge za Bos- 
nu i Hercegovinu, Glavnu zadrugu hrvatskih seljačkih zadruga iz 


5 Isti, 115. 

* Ovakvu presudu bilo je moguće donijeti samo po novom krivičnom zakoni- 
ku od 1930. jer stari kazneni zakon nije uvjetovao otvaranje stečaja, pa su 
mnoga poduzeća »mirovala« bez rada i bez novaca, 

? »Providnost« je osnovana u Omišu 1909. kao Zadruga za štednju i osigura- 
nje sa zadaćom da štednjom i sitnim doprinosima prikupi sredstva za dava- 
nje pomoći nasljednicima umrlih članova. Ona je uvela i sitnu štednju kroz 
takozvano »pučko osiguranje«, tj. životno osiguranje bez liječničkog pregle- 
da. Za vrijeme talijanske okupacije dijela Dalmacije zadruga seli u Zagreb 
i širi poslovanje i među seljacima osiguravajući im imovinu u slučaju požara 
ili nepogoda. a 
Jednako tako i početke doma ireba tražiti u »Gospodarskom i prosvjetnom 
zadružnom domu«, koji je u registru društvenih tvrtki Sudbenog stola proto- 
koliran 1913, gođine (knj. IV/379). 

Zagreba, Hrvatski seljački dom i Hrvatsku seljačku zadružnu banku 
u Zagrebu.“ 


Osiguravajuća zadruga otpočela je rad tek u početku srpnja 1923, kada 
je putem udjela bilo uplaćeno pola milijuna dinara. U usporedbi s jakim 
osiguravajućim zavodom »Croatia« (osn. 1884.) »Providnost« je bila tako 
ograničena sredstvima da nije mogla isplaćivati ni premije, pa su mno- 
gi počeli napuštati zadrugu, čemu je pripomogla i krediina kriza 1924, 
ore kada su osiguranici počeli tražiti otkup svojih osiguravajućih 
polica. 


Na sjednici utemeljitelja 28. lipnja 1926. upravitelj dr. Vladimir Cicak 
izvještava da zadruga posluje sredstvima posuđenima od Selo-banke, i 
da taj dug već potkraj 1925. iznosi 1,200.000 dinara, a na nj se plaća 18% 
kamata. Ne želeći ugroziti svoje mjesto, Cicak je izjavio da ije zavod ak- 
tivan no dosta nepokretan. Na toj je sjednici pročitan i izvještaj dvojice 
stmičnjaka »Croatije« koji su napisali da je »Providnost« od samog po- 
četka opterećena pasivama omiškog zavoda, te da je poslovanje iskaza- 
no kao aktivno time što su u aktivu uvršteni upravni troškovi, Želeći 
popraviti svoju aktivu, zadruga se prima i nekih sumnjivih osiguranja, 
među kojima treba istaknuti osiguranje malih mlinova, koje njihovi 
vlasnici u uvjetima suženog tržišta brašnom počinju paliti računajući 
na naplatu osigurnine kod »Providnosti«. Zbog takvih izvanrednih ispla- 
ta i u sljedećim godinama bilanca »Providnosti« je nategnuta i nerealna, 
i ustanova financijski tone sve dublje i niže. Prilikom sastava bilance za 
1926. godinu jednostavno je poništeno cijelo potraživanje Selo-banke od 
1,938.400 dinara i preneseno na poslovne udjele, a Selo-banka nije tu 
transakciju uopće registrirala u svojim poslovnim knjigama. Zapravo, 
čitavo poslovanje »Providnosti« obavljano je sredstvima Selo-banke, a 
na suđenju dr, Cicku, optuženom već prije Predavčeva procesa za pro- 
past »Providnosti«, dr. Cicak je izjavio da su funkcionari »... Selobanke 
1927. i 1928. bili zaokupljeni važnim drugim poslovima 'naročito politič- 
kima'«, te da nisu obratili pozornost sanaciji jedine seljačke osigurava- 
juće zadruge. Međutim, to nije točno. Na sjednici ravnateljstva »Provid- 
nosti« 18. rujna 1927. Predavec, ing. A. Košutić i prof. Fran Novljan za- 
ključili su da se dug »Providnosti« kod Selo-banke (1,938.400 dinara) pre- 
mese na utemeljitelje, čemu se žestoko usprotivio dr. Gjuro Mimica po- 
zivajući se na ranije dano obećanje osiguranicima da dvije trećine upisa- 
nih udjela Omišani neće trebati platiti, no unatoč tome Hrvatska pučka 
štedionica u Omišu otkazala je udjele zapadajući u sve ozbiljniju krizu, 
kao i većina privatnih banaka u Hrvatskoj.“ 


Na suđenju je Predavcu predbačen upravo taj potez za kojim je morao 
posegnuti, jer da je »bilanca bila realna, zadruga *Providnost' ne bi do- 


*“ Na prijedlog prvog predsjednika »Providnosti« Milana Marušića imenovan 
je upraviteljem dr. Vladimir Cicak, a u upravni odbor su ušli i dr. Rudolf Ga. 
ljer, direktor splitskog Zađružnog saveza, koji u tom vremenu postaje i rav- 
natelj Poljodjelske banke u Zagrebu, Pavle Radić, dr. Luka Čabrajić iz Sara- 
jeva, J. Predavec, Bernardić, dr. Petrinić i dr. Krunoslav Janđa. 

* Omišani su bili obvezni samo na svotu od 1,300.000 dinara, a dug »Provid. 
nosti« kod Selo-banke popeo se na gotovo dva milijuna. 

bila reosiguratelja«*. Budući da je glavni hrvatski osiguravajući zavod 
»Croatia« odbio provesti reosiguranje, dr. Cicak je zainteresirao za ovaj 
posao frankfurtski reosiguravajući zavod Schoneberg, te je generalni di- 
rektor tog društva Borsig došao u Zagreb i dogovorio se s upravom »Pro- 
vidnosti« da 70% troškova plaća njemački reosiguravajući zavod, a 30% 
»Providnost«, Dogovoreno je i o kontroli reosiguravatelja nad radom 
»Providnosti«, pa je tu zadaću preuzeo Herman Horning, poznati nje- 
mački matematičar. Josip Predavec se povlači u tom vremenu s pred- 
sjedničkog položaja u »Providnosti« i na to mjesto dolazi Pavle Radić. 
Nakon što je Puniša Račić ubio Pavla u Narodnoj skupštini 20, lipnja 
1928., taj položaj preuzima dr. Stjepan Vidačić, koji je uoči Predavčeva 
procesa emigrirao u Austriju, najvjerojatnije na sugestiju i uz pomoć 
šefa zagrebačke policije, Naime, nakon atentata u Narodnoj skupštini i 
smrti Stjepana Radića, destabilizirao se ne samo položaj stranke nego i 
njezinih gospodarskih ustanova. Mnogi osiguranici su prestali uplaćivati 
osiguranje, pa je reosiguravatelj zatražio da utemeljitelji hitno uplate 
svoju obvezu od 1,938.400. dinara, a kada to nije učinjeno, otkazao je ugo- 
vor. f š 

Nakon toga sve je krenulo nizbrdice. Bilanca ža 1928. sastavljena je tek 
prigodom otvorenja stečaja. Već u siječnju 1929. zatvorena je podružni- 
ca »Providnosti« u Beogradu, a mjesec dana nakon toga obustavljeno je 
svako vanjsko poslovanje. U svibnju oštavku podnosi dr. Vidačić, a za 
njim i članovi ravnateljstva prof. Fran Novljan i Adalbert Šoštarić-Pisa- 
čić, ravnatelj Oblasne štedionice Zagrebačke oblasti. »Providnost« je po- 
kušala početkom 1929, otvoriti kod Selo-banke kredit do visine 1,200.000 
dinara, ali poslovodstvo banke, smatrajući da se i ona nalazi u teškom 
položaju, to ne odobrava, pa 25. svibnja dr. Cićak a 27. svibnja i ravna- 
teljstvo »Providnosti« zatražili su otvorenje stečaja. Usprkos tome dr. 
Cicak je bio optužen od osiguranika za prijevaru, i u ožujku 1930. osuđen 
je na godinu dana zatvora. Na suđenju on je za lažnu, nestvarnu bilan- 
cu »Providnosti« optužio Predavca, tvrdeći da je kao ravnatelj »Providno- 
sti« samo izvršavao Predavčeve naloge. Iako je postojao pravni običaj 
da se za jednu i istu stvar ne mogu osuditi dvije osobe, dr. Mijo Rado- 
šević, koji je postao i stečajni upravitelj »Providnosti« u postupku pre- 
bacivanja osiguranja protiv elementarnih nesreća na osiguravajuće dru- 
štvo »Triglav«, te životna osiguranja na 1920, osnovani osiguravajući za- 
vod »Dunav«, iskoristio je navode obrane sa suđenja dr, Cicku da je od- 
govoran onaj koji potpisuje bilancu, a to je bio Josip: Predavec, Sudski 
su vještaci istražili poslovanje zadruge i iskazali 6,212.740 dinara gubit- 
ka uz napomenu da je omjer kapitala prema preuzetim obvezama bio 
premali, te da se uprava kojekako snalazila. Prema javnosti prezentira- 
nim bilancama zavod je bio sve snažniji, a u stvarnosti »Providnost« je 
poslovala bez kapitala, te je time javnost bila obmanuta i »prekršen trgo- 
vački zakon«, a dr. Mile Budak kao branitelj Predavca nije imao nikakve 
šanse da obrani svoga klijenta kojega napada najbezobzirniji i najžešći 
zagrebački advokat dr. Mijo Radošević." 


"Radošević, n. dj., 131-—2. : 
" Politika, 7924, 29. V. 1930. — »Lažni bilansi zadruge Providnost«, 
** Radošević, n. dj., 149, 151, 153. 

5. 


Hrvatska seljačka zadružna banka — Selo-banka, Predavec je još u vri- 
jeme rada u Hrvatskoj poljodjelskoj banci 1906. godine smatrao da se- 
ljačkim zadrugama i pojedinačnim seljacima treba pribaviti jeftine kre- 
dite, odnosno da zemljišnu vrijednost treba učiniti sredstvom prometa, 
On je uočio i da Hrvatska poljodjelska banka — kao veliki centralizira- 
mi novčani zavod udaljen od poljoprivrednika ne može dobro spoznati 
kome je kredit potreban i tko ga zaslužuje.“ Njegova je misao navedena 
u zapisniku osnivačke skupštine Selo-banke 8. veljače 1923. »Predstavni- 
ci hrvatskog seljačkog zadrugarstva dugogodišnjim radom i iskustvom 
dodjoše do uvjerenja, da je zadrugarstvo temelj gospodarske snage sva- 
kog naroda i da se samo pomoću zadrugarstva može najsigurnije doći 
do slobode medju društvenim staležima i privrednim skupinama hrvat- 
skog naroda« te da je osnivanje zadružne banke znatan pomak prema 
tome cilju.* Zadružno organiziranje seljaštva na proizvodnoj, prodajnoj 
i kreditnoj osnovi u sjeverozapadnoj Hrvatskoj započelo je vrlo intenzivno 
početkom ovog stoljeća, te su se neke zadruge vezale uz Hrvatsko-slavon- 
sko gospodarsko društvo, neke uz Poljoprivrednu banku, a radi kredita os- 
nivaju se brojne vjeresijske udruge. Seljaštvo Radićeve Hrvatske seljačke 
republikanske stranke, odnosno od 1925, Hrvatske seljačke stranke, trpje- 
Jo je od neđostatka investicijskih sredstava za unapređivanje svojih gos. 
podarstava i za kupnju zemlje u procesu raspada veleposjeda, koji su 
došli pod udar agrarne reforme. Prva inicijativa za osnivanje zadružne 
banke za seljaštvo potekla je od Zadružnog saveza u Splitu, koji nije bio 
vezan uz neku banku, pa je stalno imao problema s kreditom. Taj je sa- 
vez pozvao ostale zadružne saveze i Hrvatsko-slavonsko gospodarsko 
društvo đa osnuju zadružnu banku. Međutim, Hrvatsko-slavonsko gaspo- 
darsko društvo bilo je vezano uz Prvu hrvatsku štedionicu, jer je grof 
Miroslav Kulmer imao predsjednički položaj u obje ustanove, pa se za- 
misao nije ostvarila. No zamisao je ostala, a poticali su je Pavao Radić 
i Josip Predavec koji su se bavili zadružno-kreditnim poslovima i na 
području Hrvatskog primorja surađujući i s Dalmacijom i s Bosnom. 
Prvi dogovor održan je 3. do 6. svibnja 1922. u Zagrebu, Iz društvenih 
pravila i iz poziva za supskripciju dionica od 15. kolovoza te godine do- 
znajemo da je iza osnutka Hrvatske seljačke zadružne banke stajao ve- 
lik broj ne samo hrvatski orijentiranih zadruga seljaka i obrtnika nego 
i hrvatskih i muslimanskih banaka.“ Od predviđene dioničke glavnice od 


I Bre prezaduženosti evropskog ratarstva, Hrvatska misao, 1905.—1906., 
11822. 

* Povijesni arhiv u Zagrebu, Sudbeni stol, zbirka isprava br. 14/23. 

* Isto. Kao osnivači se javljaju Hrvatska eskomptna banka u Zagrebu, Prva 
hrvatska štedionica, Hrvatsko-slavonsko gospodarsko društvo u Osijeku, Sa- 
vez hrvatskih seljačkih zadruga za Bosnu i Hercegovinu u Sarajevu, Savez 
hrvatskih obrtnih zadruga za Bosnu i Hercegovinu iz Sarajeva, Hrvatski Ra- 
diša (osn. 1903.), Prosvjetni savez u Zagrebu (osn, 1920.), Narodna zaštita (pri. 
je Središnji zemaljski odbor za zaštitu porodica mobiliziranih i u ratu pogi- 
nulih vojnika, osn. 1914), fra Urban Barišić, župnik i predsjednik Hrvatske 
seljačke zadruge u Međugorju, Stjepan Šubašić, predsjednik Hrvatske težač- 
ke zadruge u Bugojnu, O. Jaroslav Jaramović, župnik i predsjednik Hrvatske 

25,000.000 dinara bilo je do 18. veljače 1923, uplaćeno u dionicama od po 
100 dinara i mjenicama pola dioničke glavnice, pa se banka 1. ožujka 
1923. mogla protokolirati u trgovačkom registru Sudbenog stola, pošto 
je na osnivačkoj glavnoj skupštini 18. veljače 1923. utvrđen stav ravna- 
teljstva.“ Upis dionica tekao je s velikim poteškoćama, pa su se uteme- 
ljitelji još 6. prosinca 1922. dogovorili da će preuzeti obvezu raspačava- 
nja 55.000 dionica zadrugarima po Hrvatskoj, Bosni i Hercegovini i Dal- 
maciji, a 25.000 dionica preuzeo je već kod Glavne zadruge spomenuti 
»sindikat«, tj. uže vodstvo Radićeve stranke (P. Radić, J. Predavec, M. 
Prpić, Juraj Krnjević, ing. A. Košutić, V. Maček). Time je zapravo dogo- 
vorena i dionička glavnica od 8,000.000 dinara, pa nikada nije ni bilo nak_ 
nadne emisije dionica kako bi se dosegnula dionička glavnica od pro- 
klamiranih 25,000.000 dinara. No, najlošije je bilo to što u banku nije 
ušao novac ni za 8,000.000 dinara, već je »sindikat« izdao pokriće u mje- 
nicama za onaj dio dionica koji nije mogao plasirati, pa je Selo-banka 
raspolagala sa samo 6,615.316 dinara, kako je iskazano u prvoj bilanci 
s kraja 1923., kada je dr, Ante Adžija, bjelovarski advokat ali i član nad- 
zornog odbora Selo-banke, upozorio da je zbog neprodanih dionica rizik 
poslovanja prevelik. Zbog podbačaja glavnice Selo-banka nema dovoljno 
novca, pa i ne može ispunjavati onu zadaću radi koje je osnovana i kre- 
diti se ne daju svima, Ne može se danas poreći da se raspoloživim sred. 
stvima manipuliralo iz strateških stranačkih razloga, a to je bilo osobito 
izraženo u vrijeme predizbornih kampanja." To a i Radićeva politika, 
kada zbog učlanjenja Hrvatske republikanske seljačke stranke u komu- 
nističku Seljačku internacionalu u Moskvi otpadaju Toma Jalžabetić i 
prof. Rudolf Horvat ne samo iz vodstva stranke nego i iz vodstva Selo- 
banke, a onda opet Radićevo priznanje Monarhije i ulazak u vladu te 
odbacivanje republikanstva, odbija druge i to dovodi do prave Krize u 


težačke blagajne iz Kotor Varoša, Vladimir Herceg, poslovođa Hrvatske se- 
ljačke zadruge iz Humca-Ljubuški, Juraj Soče, ravnatelj Saveza hrvatskih se. 
ljačkih zadruga za Bosnu i Hercegovinu, Edmund Stčrger, poljoprivredni 
nadsavjetnik u mirovini iz Sarajeva, dr. Nikola Precca, posjednik i predsjed. 
nik nadzornog odbora Hrvatske seljačke zadruge u Nevesinju itd. 

* Upućena su dva poziva na subskripciju, Prvi 15. veljače 1922. za dioničku 
glavnicu od 100,000.000 kruna, ali je emitirano samo 80.000 dionica. Poziv za 
drugu subskripciju upućen je 15. kolovoza iste godine. U ravnateljstvo je bi- 
ran velik broj osoba, među kojima je bio i Josip Predavec i Pavle Radić, ali 
je stvarno vodstvo imao uži poslovni odbor koji su sačinjavali od Saveza 
hrvatskih seljačkih zadruga u Zagrebu posjednik Milan pl. Kiepach, odvjet- 
nik dr. Krunoslav Janda, Rudolf Galjer i Tomo Jalžabetić, a od Saveza hrvat. 
skih seljačkih zadruga za Bosnu i Hercegovinu iz Sarajeva liječnik dr. Luka 
Čabrajić, na čiji je prijedlog izabran za prvoga postovnog ravnatelja dr. Igna- 
cije Petrinić, Hrvatskog Radišu zastupao je u užem poslovnom odboru dr. Ru. 
dolf Horvat, narodni zastupnik i povjesničar, a Prosvjetni savez prof. Fran 
Novljan. 

" Pričalo se je da su indusirijalac Milan Prpić i industrijalac Stjepan Janeko- 
vić odmah nakon osnivanja Selo-banke podigli kod nje velike kredite, usmje- 
rivši ih prema investiranju u svoje tvornice. Na suđenju Predavcu bio je pre- 
slušan i M. Prpić, te je rekao da je u proljeće 1925. izašao iz vođstva Selo. 
“banke radi nestručnog vođenja, a poe je ušao u ravnateljstvo banke u 
ljetu 1929. na nagovor dr. Mačeka (Radošević, n. dj., 207). Odnos Prpića i Ja. 
nekovića prema Radićevoj stranci i Selo.banci bilo bi svakako potrebno da- 
datno istražiti, 


216 


M, KOLAR-DIMITRIJEVIĆ, Gospodarstvene ustanove HSS.a ČSP 25 (2—3), 203—224 (1993) 


Selo-banci. Na skupštini banke 15. travnja 1925. cijelo je ravnateljstvo 
dalo ostavku, a na izvanrednoj glavnoj skupštini 7. rujna iste godine sa- 
stavljeno je novo ravnateljstvo kojemu je na čelo došao Josip Preda- 
vec." Predavec je reorganizirao poslovanje banke i proširio njezin rad 
na sve bankarske poslove, a ojačao je i veze s hrvatskom emigracijom. 
Međutim, sanaciju je bilo teško provesti, jer je Narodna banka u Beo- 
gradu kao emisiona i glavna banka pozivom na kreditnu krizu zatvorila 
protok kredita prema privatnim bankama, a osobito prema hrvatskim 
bankama za koje se smatralo da financiraju određenu stranačku aktiv- 
nost. U želji da stvori jaku seljačku banku, Predavec se često nije sa- 
vjetovao ni s predsjednikom ravnateljstva dr. Krunoslavom Jandom ni 
potpredsjednikom dr. Đurom Basaričekom, pa je tako proveo fuziju sa 
Crikveničkom štedionicom, No, ubrzo se . pokazalo da je ta štedionica 
pasivna za 400.000 dinara, njezin je ravnatelj. Gjuro Šimata izvršio prone- 
vjeru te je Selo-banka morala pokriti gubitak štedišama."? Iako je pre- 
ispitivanje poslovanja otkrilo i u Selo-banci gubitak od približno dva 
milijuna dinara, i iako je knjigovođa Dragutin Bašić upozoravao da tre- 
ba prijeći na modemije vođenje bančinih knjiga, Predavec nije dopustio 
da ti problemi izađu u javnost, već se odlučio na tajnu provedbu sanaci- 
je, i to tako da su tri zadružne organizacije stranke preuzele po trećinu 
duga (Glavna zadruga u Zagrebu, Savez hrvatskih seljačkih zadruga u 
Zagrebu i Savez hrvatskih seljačkih zadruga u Sarajevu), pa je bilanca 
za prvo tromjesečje 1925. iskazana bez gubitka, jer je manjak iskazan 
kao aktiva. Otpušten je i Bašić,“ jer je na svoju ruku nabavio obveznice 
ratne štete za 2,300.000 dinara, a za prokurista je imenovan dr. Stjepan 
Vidačić, koji u svpnju 1929. postaje ravnatelj, a uoči Predavčeva suđenja 
ion je pobjegao u Austriju. Sanacija je zapravo izvršena preko već rani- 
je opisanog posla parcelacije Festetićeva, odnosno »Slavonijina« Pribi- 
slavca u Međimurju. Na suđenju je utvrđeno da je kroz taj posao Selo- 
-banka dobila 1925, godine 4,600.000 dinara, kojima je onda Predavec 
spretno manipulirao pokrivajući traženja tamo gdje je to bilo najpotreb- 
nije, i održavajući tako u prividnoj aktivi sva gospodarska zadružna po- 
duzeća Rađićeve stranke. No vijesti o neprilikama Selo-banke ipak su 
objavljene u novinama koje nisu bile sklone Radiću (Jugoslavenski Lloyd 
i Novosti), pa je izgubljeno povjerenje i štedni ulozi ne rastu. U toku 
Predavčeva procesa obrana je tražila da se njegov pokušaj saniranja 
gospodarskih zavoda Radićeve stranke kroz ugovor s Prvom hrvatskom 
štedionicom i »Slavonijom« ocijeni kao jedini mogući u uvjetima kre- 
ditne krize. Ne želeći čuti Predavčevo objašnjenje, sudac Đermanović 


% Novo ravnateljstvo čini J. Predavec, Dragutin Kovačević, seljak iz Jazavice, 
Ivo Čelan, seljak i narodni zastupnik iz Bosne, dr. V. Maček, Josip Prpić, brat 
Milana, Anie Janeković, brat Stjepana, Fran Novljan, fra Jovo  Markušić, 
gvardijan samostana iz Jajca, N, Precca iz Nevesinja, Ante Babić, seljak i na- 
rodni zastupnik iz Županje, Rudolf Galjer, dr. V. Cicak, ravnatelj »Providno- 
sti« i Stjepan Cvetković, seljak iz Brdovca, 

9 Maori tribuna, 17, 11. VI. 1929. — Pismo T. Jalžabetića od 25. III. 
1929, 

* U početku je Bašićeve poslove obavljao sam Predavec, ali, videći da ne mo. 
že stizati obaviti sve što treba, imenuje svojim zamjenikom dr, Zlatana Ru- 
žića. (Radošević, n. dj., 79) 

traži od njega da odgovara samo s »da« ili »ne«, Na upit bi H Belo-banka 
pala pod stečaj već 1925. da nije bilo intervencije Praštedione, Predavec: 
je rekao da.ne može na to odgovoriti, On može odgovoriti i da i ne, ali 
nije točno ni jedno ni drugo, jer se mora uvažiti čitav niz faktora koji 
su istodobno utjecali na razvoj banke." Predavca osobito tereti otpušte- 
ni Bašić. Bašić kaže da je u tim teškim vremenima Predavec osnovao 
podružnicu Selo-banke u Mostaru, te da je već u godini osnivanja potro- 
šio za nju 150.000 dinara, odnosno do 1929. oko milijun dinara. Osniva- 
nje mostarske filijale ocijenjeno je na suđenju negativno, jer da je ona 
osnovana iz političkih ili nekih »sentimentalnih« razloga prema siromaš- 
nim Hrvatima u Hercegovini.“ Činjenica ije da su i Đuro Basariček, a 
osobito Predavec, koji vjerojatno i potječe iz tih krajeva, bili osjetljivi 
na patnje ovog naroda — to je pomaganje započelo još u vrijeme prvo- 
ga svjetskog rata zbrinjavanjem: gladne hercegovačke djece u sjevernim 
krajevima..U jednom članku — koji je napisao 1929. — Predavec objaš- 
njava da je Selo-banka stalno namjerno upropaštavana negativnom sli- 
kom za koju su se brinuli građanski krugovi Zagreba. On misli da su od 
Selo-banke svi samo tražili, a nitko nije htio podmirivati svoje obveze 
ni plaćati kamate, pa čak ni industrijalac Prpić, koji je već u tom vre- 
menu bio jedan od najbogatijih ljudi u Hrvatskoj.“ Snažan udarac po- 
slovanju banke zadala ije i odluka Ministarstva šuma i ruda da imovne 
općine moraju povući sve svoje uloge iz Selo-banke i uložiti ih u netom 
osnovanu podružnicu Državne hipotekarne banke. 

Glavna skupština 18. ožujka 1928. pokazala je u Selo-banci golem gubi- 
tak, te je stavka dužnika — nastala uglavnom nabavom i distribucijom 
kukuruza u Hercegovinu — iznosila 16,033.624 dinara, a to je dvostruko 
više od uplaćene odnosno priznate glavnice, Predavec se branio da je za 
stanje u kojem se našla Selo-banka krivo nevraćanje dugova jer, da su 
dugovi bili vraćeni i dionice uplaćene, banka bi raspolagala s četiri mi- 
lijuna dinara 1925. godine, što bi joj uz 18% kamata, koje je mogla do- 
biti, dalo do 1929. godine čak 8,500.000 dinara. Predavec je priznao da 
mu se možda može prigovoriti to što nije prisilio sve koji su stajali u 
obvezi prema banci da ispune svoje obveze, a da to nije učinio stoga jer 
se nadao da će prestati agrarna kriza i da će zadružni savezi imati mo- 
gućnost da vrate svoje kredite, Predavec je na suđenju rekao: »To na- 
stojanje i te nade moje i mojih drugova bile bi se sigurno i ispunile, da 
protiv banci i protiv meni i mojim drugovima nije bila podignuta neču- 
vena hajka i to početkom god. 1926. po dru. Nikiću prvi put, a u ovoj 
godini po drugi put, koja je hajka imala naročitu posljedicu, da su oba 
puta iz banke nagio povlačeni najveći njezini ulošci, a mnogi poslovni 
ljudi, da su se bojali s bankom poslovati.«“ Zaokupljen i suviše poslo- 
vima predsjednika Oblasnog odbora Zagrebačke oblasti, Predavec pre- 
pušta položaj upravljujućeg ravnatelja  Vidačiću. Ovaj se tek potkraj 





4 Politika, 7916, 21. V. 1930. — Bilansa Selo banke. 

?Radošević, n. dj., 77. Mostarska podružnica je svake godine stajala oko 
150.000 dinara, ali je ona bila Predavcu potrebna radi pomaganja Hrvata u 
Hercegovini koji su zbog preniske cijene duhana bili izloženi gladi. 

4 Dom, 65, 27. XI. 1929, — J. Predavec, »Kako i kađa,su nastali današnji gu- 
bitci u Hrvatskoj seljačkoj zadružnoj banci«. : 
“* Rađošević, n. dj., 85. 

1928. odlučio zatražiti pomoć od Praštedione, te je otišao Branku Plive- 
liću, direktoru Praštedione, te mu obrazložio čitavu situaciju, ističući da 
se za štednih uloga Selo-banke kriju mali ali radini seljaci, za koje bi 
propast njihovih — rmukom stečenih uložaka —- bila prava katastrofa. 
Plivelić je proučio stanje, mogli bismo reći koncerna, i na stastanku s 
Predavcem, dr. Mačekom i dr. S, Košutićem rekao da nije moguće spa- 
siti sve gospodarske ustanove Hrvatske seljačke stranke, već da bi se 
eventualno mogla spasiti Selo-banka. Na tom je sastanku Plivelić u ime 
Praštedione obećao Selo-banci kredit pod uvjetom da seljačkoj banci 
pomognu kreditom i Zagrebačka oblasna štedionica, koja je prikupljala 
sredstva na području zagrebačke i osječke samoupravne oblasti, te da 
se dobije kredit i od Direkcije poljoprivrednoga kredita u Beogradu pre- 
KO upravo osnovane Poljoprivredne agrarne banke kao povlaštene držav- 
ne banke.“ Kako bilo da bilo, činjenica je da Selo-banka nije dobila ni 
dinara pozajmice od Praštedione, jer je Szabo kao jedan od direktora 
Praštedione donio iz Beograđa poruku — odnosno, bolje reći, nalog — 
da se Selo-banka ne smije sanirati. 

Polovicom srpnja 1929. upisano je u sudskom registru novo ravnateljstvo 
Selo-banke, ravnateljstvo koje je imalo pripremiti seljačku banku za ste- 
čaj.“ Propast je bila neminovna i proces je tekao vrlo brzo. Već potkraj 
srpnja ravnateljstvo je utvrdilo da zadružni savezi ne mogu podmiriti 
preuzete obveze; a sarajevski je savez zatražio otpis 1,500.000 dinara, jer 
da inače mora u stečaj. Szabo daje ostavku na ravnateljstvu napadnut 
od ostalih članova zbog indiferentnog držanja Praštedione. Konačni udar 
je 'i došao od Praštedione. Kao najveći vjerovnik Selo-banke, ona je za- 
tražila sastav bilance, pa je na sjednici ravnateljstva 9. rujna 1929. za. 
ključeno da je Selo-banka izgubila više od polovice dioničke glavnice, 
te je prema članku 187. Trgovačkog zakona za 28. rujna 1929, sazvana 
izvanredna glavna skupština, na kojoj je zaključena likvidacija banke i 
izabran likvidacijski odbor u koji su ušli Josip Prpić, Vranjo Veselić, 
Fran Novljan, dr. Stjepan Košutić, Tomo Pipić i prof. Odić. Tri dana 
kasnije i Ministarstvo trgovine i industrije određuje formiranje komisije 
radi pregleda rada Selo-banke, a Sudbeni stol u Zagrebu. 28. listopada 
1929. otvara stečaj. U prosincu je'i Predavec dospio:-u istražni zatvor.. 
Na suđenju Predavec je bio optužen da je imao za cijelo vrijeme odluču. 
jući utjecaj na rad Selo-banke i da je mimoišao zakonske propise ne 
proglasivši 1925. nad bankom stečaj, iako je ona već tada izgubila polo- 
vicu glavnice i bila zrela za likvidaciju, te da je preko »sindikata« stvo- 
rio fiktivna, a ne stvarna sredstva za sanaciju banke. Predavec je pri- 
znao da se prihvatio posla oko sanacije jer je bio moralno obvezan spa- 


“ Iskazi na suđenju o svoti koju je Praštediona obećala Selo-banci se ne sla. 
žu. Plivelić. govori o pet milijuna dinara, a Predavec o 35,000.000 dinara, pa 
je ova zadnja brojka vjerojatno svota koju bi trebalo pribaviti ne samo od 
Praštedione već i od Oblasne štedionice i Privilegirane agrarne banke. (Poli- 
tika, 7916, 21. V. 1930. i 7923, 28. V. 1930. — Iskazi direktora Prve hrvatske šte- 
dionice) 
* Članovi ravnateljstva su Franjo Szabo, ravnatelj Praštedione, Milan Prpić, 
industrijalac, dr. Stjepan Vidačić, ravnatelj -Selo-banke, dr, Luka Čabrajić, 
redsjednik Zadružnog saveza seljačkih zadruga iz Sarajeva, te seljaci Gjuro 
enakić iz Peteranca i Franjo Kuntić iz Zagreba, najvjerojatnije iz Čučerja. 

siti dionice brojnih malih dioničara. No, on je naglasio i to da Selo-ban- 
ka ne bi došla u tako teško stanje da nije preuzela obvezu kreditiranja 
Glavne zadruge, da su bile uplaćene sve emitirane dionice (oko 15.000) i 
da nije bilo pronevjere u crikveničkoj filijali. Optužuje i dr. Nikolu Ni- 
kića iz Ministarstva trgovine i industrije koji je uputio već 1926, u Selo- 
-banku komisiju i, iako je ona pronašla sve u redu, povjerenje ulagača 
je bilo uzdrmano a banka je došla na listu nepouzdanih, te se povreme- 
no protiv mje vodila prava novinska kampanja. Na suđenju Predavec je 
naveo da je svaka njegova veza sa Selo-bankom prekinuta početkom 
1928., jer .da zbog prezauzetosti javnim poslovima nije mogao voditi po- 
šteno ni svoje dobro u Dugom Selu, pa se i sam morao zadužiti za 975.000 
dinara založivši cijelo svoje imanje. 

Upravo ta osobna imovina koju je znatno uvećao poslije prvoga svjet- 
skog rata, iako je imao šestero djece, jako je teretila Predavca i stvorila 
veliku zavist kod njegovih suseljana.“ 


6. 


Suđenje. Proces je započeo 18. svibnja 1930, u velikoj dvorani Sudbenog 
stola i u vrlo napetoj situaciji. Izmijenjene su uvrede između optužbe i 
obrane, ali su samo advokati obrane kažnjeni globom. Proces se tih prvih 


“* Zanimljivo je navesti kako je Predavec stekao svoje imanje, On je 1911. do. 
selio u Dugo Selo iz Rugvice, te je za 16.000 kruna kupio kuću i 9 jutara ze- 
mije, i do 1924. vrijednost tog imanja uvećao na 250.000 dinara, nadokupivši 
za 60.000 dinara šest jutara oranice i vinograda, stvorivši tako pravo uzorno 
dobro, koji status je dobio još za banovanja dr. Nikole Tomašića, Poslije to- 
ga Predavec je zakupio ovlašteničko pravo Olge Belec u Zemljišnoj zajedni- 
ci, te je počeo uređivati oko 16 jutara zapuštene zemlje, čime je došao u su. 
kob s drugim ovlaštenicima Zemljišne zajednice, te su dugo vođili parnicu. 
Budući da je bio žirant Oigi Belec, pod vrlo teškim okolnostima on je morao 
kupiti čitav njezin posjed, jer je ona žirirala u doba prosperiteta drugim oso- 
bama, pa je postojala opasnost da se zbog nevraćenih dugova vjerovnici u- 
knjiže na posjed, čime bi bio ugrožen i Pređavčev vlastiti posjed. Predavec je 
u toku provedbe agrarne reforme, pozivajući se na status uzornoga gospoda. 
ra uzeo u četverogodišnji zakup i 12 jutara od veleposjeda grofa Draškovića, 
te je od svega stvorio ekonomiju »Zlatibor«, koja je bila nadaleko čuvena. Da 
bi unaprijedio to dobro i modernizirao ga po najsuvremenijim metodama, on 
se s odobrenjem ravnateljstva zadužio kod Selo-banke 1926, za 175.000 dinara, 
a 375.000 dinara bez njegova znanja, uzajmivši još kasnije na mjenicu 252.000 
dinara, Predavec je kupio strojeve za 200.000 dinara i izgradio staje za 110.000 
dinara te sve svoje nepoljoprivredne prihode ulagao u gospodarstvo čiju vri- 
jednost iskazuje sa 1,300.000 dinara, te da je uložio otprilike 940.000 dinara 
svojih sredstava u taj posjed. Obrana Predavca na suđenju, da je cijeli dug 
od 823.000 dinara osigurao stavljanjem hipoteke na cijeli svoj imetak, naišla 
je kod sudaca na podsmijeh, jer je agrarna kriza u znatnoj mjeri obezvrijedi- 
la poljoprivredna dobra, pa je upravna općina Dugo Selo 9. svibnja 1930. ne- 
kretnine Predavca procijenila na 508.361 dinar, a pokretnine na 25.000 dina- 
ra. Budući da je dužnike Selo-banke u procesu likvidacije preuzela Praštedio- 
na, a ponešto i Oblasna štedionica, Josip Predavec i njegova žena Ljudmila 
našli su se u vrlo teškoj situaciji (Radošević, n. dj., razne strane; Naša zemlja, 
1, 15. 1. 1925. — D.D., Predavec, neprijatelj naroda), pa su ostali bez svega 
osim onog što su imali 1911. godine, jer se je sve Predavčevo prodavalo na 
dražbi u bescjenje. Tako je sekvestar Glavne zadruge Košćec radi jedne vrši- 
lice prodao u bescjenje sve Predavčeve gospodarske strojeve, iako su bili naj- 
moderniji i nabavljeni uglavnom u Čehoslovačkoj. 

dana morao više puta prekidati zbog nemira u sudnici. Međutim, što je 
proces više odmicao, to je interes javnosti opadao. Vođen je tako da mi- 
je bilo dopušteno nikakvo udaljavanje od predmeta, a uz to je i građan- 
skom tisku sugerirano da mu posvećuje što manje pažnje.“ Osim toga, 
namjerno je istodobno vođen proces protiv Bernardića i dr. Mačeka i 
drugih u Beogradu, pa su se najjači hrvatski odvjetnici uključili u suđe- 
mje kod Državnog suda za zaštitu države u Beogradu (dr. Ante Trumbić, 
dr, Mile Budak, dr. Ivan Pernar i dr.) ne vjerujući da bi suđenje Predav- 
cu moglo ispasti onako loše kako je ispalo. Sudski su vještaci u pravilu 
uzimani iz neprijateljski raspoloženih ustanova prema Hrvatskoj seljač- 
koj stranci (Glavan iz Državne hipotekarne banke i drugi koje je poslalo 
Ministarstvo trgovine i industrije još 1926. da pokušaju likvidirati gospo- 
darske ustanove stranke, kao što im je to uspjelo s Hrvatsko-slavonskim 
gospodarskim društvom kao središnjom zadrugom 1925.). Među vješta- 
cima bio je najpošteniji Janko Krušac, inspektor Narodne banke, koji 
je na suđenju izjavio da je Selo-banka bila »jedna. veoma idealna zami- 
sao, ali se ta zamisao nije mogla ostvariti. Trebalo je kapitala, da bi se 
osjetio blagotvorni utjecaj banke, a taj banka nije imala.«* 

Najbolje kritičko mišljenje i osudu procesa dali su branitelji i sam Pre- 
davec u završnoj riječi na kraju procesa. 


Dr. Mirko Košutić je rekao da je proces protiv privrednih institucija 
bivše HSS zapravo izuzetak u našem kaznenom sudstvu, jer je i do ta- 
da bilo dosta stečajeva, ali za te stečajeve nitko nije bio osobno odgovo- 
ran, pa navodi slučaj Slavenske banke i Primorske štedionice. Košutić 
tvndi da bilanca nije javni i dokazni dokument, jer se stanje iskazano bi- 
Jancom može izmijeniti preko noći zbog stalnih promjena u politici i na 
tržištu, a osim toga po starom krivičnom zakonu bankrot zastarijeva na- 
kon jeđne godine. On brani i dugove Predavca tvrdeći da nije ništa ne- 
uobičajeno da članovi vodstva dižu kredit kod ustanova kod kojih ima- 
ju utjecaj, a Predavec je za svoje dugove i jamčio svojim imetkom. Za- 
nimljivo je i mišljenje Košutića kako je čitav koncern u takvom stanju 
da bi se u najkraćem vremenu mogao riješiti pasivnosti kada bi mu se 
to dopustilo, i đa je tako velika pasivnost koncerna iskazana jer su sud. 
Ski vještaci »zađojeni antipatijama protiv ustanova bivše H.S.S.« u pri- 
vrednim organizacijama stranke tražili politiku." 

Završni govor obrane trebao je dati dr. Ante Trumbić, ali jer i Mačekov 
proces u Beogradu ulazi u finale, otkazao je dolazak, te umjesto istak- 
nutog političara i uglednog advokata o Predavcu je govorio ultrahrvat- 
ski orijentirani pravaški advokat dr. Mile Budak, što je vjerojatno za 


“ List stranke Dom završio je svoje izvještavanje nakon drugog dana (Dom, 
46, 21. V. i 47, 22. V. 1930). Beogradska Politika prati cijelo suđenje, ali o nje- 
mu informira na ati ili šestoj: stranici, često vrlo skraćeno (Politika, 
7913—7933, 18. V.—7. VI, 1930.) 

“* Politika, 7919, 24. V. 1930. — Iskaz vještaka Krušca. 

* Politika, 7930, 4. VI. 1930. U nastavku su sažeti i govori dr, Radivoja Walte- 
ra, dr. Žige Scholla, dr. Vladimira Banovića i dr. Josipa Pobora, koji su govo- 
rili 2 sranjkevosti procesa i eliminiranju svjedoka i nedostatnim dokazima 
opt ik 

Predavca bilo loše. Budak je rekao da suđenje osvjetljava lice onih koji 
su vodili gospodarske institucije Hrvatske seljačke stranke, jer je utvr- 
đeno da nitko od njih nije pronevjerio niti je krao, Budak je tvrdio da 
je Predavec radio najbolje što je znao, ali da su politički neprijatelji 
HSS-a radili sve da potkopaju ugled i moć gospodarskih institucija 
HSS-a izazivajući umjetno krizu povjerenja, pa navodi jedan članak iz 
francuskog dnevnika »Le Matin« s istovrsnim slučajem. Svoj govor Bu- 
dak je zaključio: »Bilo je oduševljenja, ali nije bilo novaca.«" 


Govorio je i Predavec. Naivno je mislio da je proces sprao s njega kle- 
vete. U jednosatnom govoru negirao je da su privredne organizacije 
Hrvatske seljačke stranke bile političke organizacije, ali je priznao da 
»... u doba opšteg prava glasa kad je čovjek orijentiran ne samo pri- 
vredno nego i politički, ne daju se ova dva pojma rigorozno odijeliti«, 
Predavec je kritizirao novinarsku kampanju koju je protiv njega vodio 
advokat optužbe dr. Mijo Radošević, s kojim je i u toku suđenja Pre- 
davec imao nekoliko žestokih verbalnih okršaja, pa je Predavec Radoše- 
viću predbacio komunizam iz 1920., a ovaj njemu također da je komu-. 
nist, misleći pri tome da je Predavec podržao 1924. Radićev upis Seljač- 
ke stranke u Seljačku internacionalu. Vjerojatno je Predavec promišlje- 
no rekao da su se hrvatski intelektualci držali po strani od Radićeva po- 
kreta, te da »nije bilo dovoljno sposobnih ljudi koji bi mogli voditi ove 
institucije«, što je onda imalo tragičnih posljedica. Predavčev govor bio 
je zapravo optužba građanskih slojeva u Hrvatskoj koji nisu podržali 
tako dobro zamišljene ustanove Radićeve Hrvatske seljačke stranke. 


Na ovaj trpki govor Predavca nadovezao se blistavi, dobro osmišljeni go- 
vor iskusnog advokata Radoševića. U svojem pledoajeu Radošević je re- 
kao da je Predavec opasan po društvo i da je nanio gotovo 20,000.000 di- 
nara štete onima »koji su radili po američkim rudnicima, kanadskim pre- 
rijama, francuskim pečalbarima i sirotinji po ogladnjeloj Podravini i Po_ 
savini i svoj onoj sirotinji, koja danas plače za tim milionima«“, Ta je 
izjava bila puni pogodak i mnogi seljaci, koji su do tada bili uz Predav- 
ca okretali su se protiv njega, jer je seljački svijet najviše osjetljiv na 
nepoštenje. Od najbližega Radićevog suradnika Predavec se tako u oči- 
ma puka sve više pretvarao u uzročnika njihova teškog položaja u uvje- 
tima krize koja je bila sve jača i teža, dovodeći imnoge do prosjačkog 
štapa. f 
Presuda, izrečena 7. lipnja 1930. bila je silno iznenađenje za optuženoga, 
Umjesto očekivanog oslobađanja Predavec je bio osuđen na dvije. i pol 
godine zatvora i na tri godine gubitka građanske časti, te na globu od 
5.000 dinara za fond za podizanje kaznenih zavoda. Bio je dužan platiti 
i sve troškove krivičnog postupka, uključujući ekspertize vještaka i iz- 
vršenja kazne, takse na presudu i povrh toga još 9.600 dinara dr. Rado- 
ševiću. : 

U obrazloženju presude navodi se da je Sudbeni stol »po svom slobod- 
nom uvjerenju« stekao mišljenje da ije Predavec »pri svijesti i svjesno 


"Isto, 7930, 4. VI. i 7931, 5. VI, 1930. 
= Isto, 7929, 3. VI. 1930. — Završna riječ državnog tužioca i Radoševića. 

sa umišljajem« negospođarski upravljao poduzećima u kojima je imao 
dominantnu ulogu. 

Stol sedmorice je 26. srpnja 1930. potvrdio presuđu Sudbenog stola, ođ- 
bijajući navode branitelja dr, Košutića da je proces bio vođen nedopu- 
štenim načinom, da braniteljima i optuženom nije dana puna mogućnost 
da se pripreme za obranu, jer im je optužba od 37 stranica bila uručena 
samo deset dana prije procesa. Košutić se pritužio da su tijekom suđe- 
nja ubacivani u optužnicu dokumenti nepoznati obrani, te da nisu saslu- 
šani svi predloženi svjedoci obrane, a pored toga najvažnijim svjedoci- 
ma (Ružiću, Vidačiću, Hoćevaru) omogućen je odlazak. u inozemstvo. 


Na drugoj strani žalio se i državni tužilac dr, Marko Ružić prigovaraju- 
ći što je primijenjen Krivični zakon od 27, siječnja 1929." kao blaži kaz- 
neni zakon od 1852, godine, kojim se još moglo koristiti na suđenjima 
na području Hrvatske, a predviđao je kaznu za zločin zbog »dokaznog 
bankrotsiva, prikrivanja, preinačenja ili nedostatnog vođenja trgovač- 
kih knjiga«, onemogućavajući izradu dvostrukih bilanci i drugih privred- 
nih malverzacija. No, cilj koji su protivnici Radića htjeli postići bio je 
postignut. Predavec je bio osuđen za privredni kriminal, a dr. Maček za 
politički teror. Obojica potencijalnih nasljednika pokojnog Stjepana Ra- 
dića maknuta su s političke scene 1930. godine. Predavec je bio osučen 
već prije suđenja. 

Kruna procesu je Radoševićev govor u knjizi »Prevara i politika«, koja 
je izašla odmah nakon suđenja. Pored cijele osude Radošević je s veli- 
kim trudom sastavio pogovor, rekavši da proces i nije bio osobno protiv 
Predavca »nego i protiv čitave grupe ljudi, koja se predstavljala putem 
lažnog parlamentarnog sistema kao vodstvo hrvatskog narođa«. Rađoše- 
vićev pogovor je bogat velikim riječima. On piše: »U tom je procesu ski- 
nuta zavjesa sa zakulisnog rada ne samo Josipa Predavca, nego i svih 
onih, koji su zajedno s njim sadili i koji su se proglašavali kao nesebič- 
ni i pošteni vođe naroda. To je po onoj: 'zaklela se zemlja raju... izišla 
na sunce čista 1 prava istina o njihovom zajedničkom kriminalnom i ko- 
rupcionaškom rađu« (str: 227.). Istina je negdje u sredini. Ne mogu u pot- 
punosti ođobravati taj način rađa ni danas kađa su prelijevanja sređsta- 
va na potrebna mjesta nešto uobičajeno. U ono vrijeme taj je oblik po- 
slovanja bio relativno nov, a poslovica »Dug.je zao drug« često se po- 
navljala. Predavec, i da je htio, nije mogao poslovati onako kako je mo- 
rao. Gospodarske ustanove Hrvatske seljačke stranke nisu naišle na ra- 
zumijevanje ne samo režima nego ni bankara u Hrvatskoj, pa su stalno 
bile u novčanoj krizi, jer su obveze bile velike, a bez potrebnog »sjaja« 
u Hrvatskom seljačkom domu i prezentiranja Predavčeva uzornog dobra 
u Dugom Selu Hrvatska seljačka stranka ne bi stekla toliki ugled kakav 
je imala u hrvatskom seljaštvu.. No, cilj je bio velik i žrtava vrijedan. 
Iza oštrog i često mračnog i oporog lica vrlo marljiva i predana Josipa 
Predavca krila se brižna duša, koja je željela poboljšati život seljaka o 
kojima država mije vodila gotovo nikakvu brigu. Usprkos Rađoševićevoj 
ocjeni da su gospodarske ustanove HSS-a »gospođarske pustolovine« 


5 Službene novine, 9, II. 1929. No -tek uredbom od 17. XII. 1930, krivični je 
zakon postao punovaljan, pa je kod procesa Pređavcu primijenjen. . 

(235) protkane »hazarderskim duhom« i da će proces spriječiti slične po- 
kušaje u budućnosti (241), one su pokazale kako se treba raditi i dr. 
Vladko Maček se uza suradnju dr, Rudolfa Bićanića poslije 1935. — jas- 
no uz izvjesne modifikacije — vraća na put aktiviranja sela u borbi za 
bolji život i napredak.“ 

Proces Predavcu je samo najvidljiviji izraz mnogo ozbiljnijeg problema. 
Na njemu se sukobilo velikosmpstvo i antihrvatstvo s nosiocima dijela 
hrvatskog nacionalizma koji se probudio pod djelovanjem radikalskog 
terora na političkom, kulturnom i gospodarskom planu. Suđenjem za 
privredni kriminal Predavec je bio eliminiran kao budući stranački vo- 
đa, te se to pitanje više nikada nije ni postavljalo, ali se pomalo zabo- 
ravio i dotadašnji Predavčev rad. Predavec, nakon robije, nije uspio vra- 
titi raniji ugled jer mu seljaštvo, gledajući svoje poteškoće, više nije 
vjerovalo. Predavec je, međutim, bio i ostao jedan ođ prvaka hrvatskoga 
seljačkog pokreta, te ga treba rehabilitirati i o njemu reći pravu i punu 
istinu jer, ako mi ne poštujemo svoje velikane, drugi to sigurno neće. 


SUMMARY 


CRASH OF THE RADICĆ'S PEASANT PARTY ECONOMIC 
ESTABLISHMENTS OR POLITICAL LIQUIDATION OF 
JOSIP PREDAVEC, PARTY'S VICE-PRESIDENT IN 1930 


From 1921 to 1929 several economic  establishments were founded for the 
needs of the Radić's party and its membership. The most prominent were 
Croatian Peasant Hall at Zrinjevac in Zagreb (1921); The Main Society of the 
Alliance of the Croatian Peasant Societies, which was helping Croatian pea- 
sants in modernization of their farms; the insurance society »Providence«; 
and The Croatian Peasant Cooperative Bank (Selo-banka — Willage-bank). 
Josip Predavec, whose education in economics in Bohemia brothers Radić 
helped, was one of the leading men of these establishments, and after Stje- 
pan and Pavle Radić's death the principal one. Thinking that a greater eco- 
nomic independence of Croatia can be achieved by strengthening Croatian 
peasants' economic base — thus also resisting the Great-Serbian exploitation 
of Croatia — Predavec made every effort to preserve those institutions. Since 
all state financial institutions barred financing of the economic establish- 
ments of the Peasant Party, Predavec had to resort to somewhat unusual, 
even though not illegal, methods of financing. The Belgrade government 
could not ruin Peasant Party's establishments until tbe dictatorship of king 
Alexander, when Predavec was accused and sentenced for business miscon- 
duet. 

The article, written on the occasion of ihe sixtieth anniversary of Predavec's 
assassination in 1933 in Dugo Selo, attempts to rehabilitate him. 


* "Treba naglasiti da u svom dodvoravanju vlastima dr. Mijo Radošević ni- 
je poznavao ograničenja. On u pogovoru ističe da je ovo »pročišćavanje« bilo 
moguće zahvaljujući »onom ozonu, koji je u naš javni život unio duh 6. ja- 
nuara 1929« (239). 

